03/Sv. 17 Službeni list Europske unije 77 32003D0060 L 23/30 SLUŽBENI LIST EUROPSKIH ZAJEDNICA 28.1.2003. ODLUKA KOMISIJE od 24. siječnja 2003. o izmjeni Odluke 2000/258/EZ o određivanju posebnog instituta nadležnog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće, u vezi s odobrenjem laboratorija u trećim zemljama (priopćeno pod brojem dokumenta C(2003) 325) (Tekst značajan za EGP) (2003/60/EZ) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Odluku Vijeća 2000/258/EZ od 20. ožujka 2000. o određivanju posebnog instituta nadležnog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće ('), a posebno njezin članak 4., budući da: (1) Afssa Nancy je referentni laboratorij za serološka testiranja nakon cijepljenja protiv bjesnoće i zadužen je za organizaciju međulaboratorijske provjere kvalitete rada za odobravanje laboratorija koji su voljni provoditi te serološke testove. Afssa Nancy je predložio Komisiji da odobri laboratorije u trećim zemljama koji su prošli provjeru kvalitete rada laboratorija. Stoga je nužno predvidjeti postupak za dostavu obavijesti o odobravanju laboratorija u trećim zemljama. Odluka 2000/258|EZ treba se izmijeniti na odgovarajući način. Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja, DONIJELA JE OVU ODLUKU: Članak 1. U Prilogu Odluci 2000/258/|EZ, peta alineja zamjenjuje se sljedećim: ,— surađivati s laboratorijima nadležnim za provođenje tih analiza u trećim zemljama i dostaviti Komisiji popis tih laboratorija koji su prošli međulaboratorijsku provjeru kvalitete rada laboratorija (proficiency test). Ti se popisi objavljuju na sljedećoj internetskoj stranici: http://forum.europa.eu.int/Public/irc/sanco/vetslinformation". Članak 2. Ova je Odluka upućena državama članicama. Sastavljeno u Bruxellesu 24. siječnja 2003. Za Komisiju David BYRNE Član Komisije (!) SL L 79, 30.3.2000., str. 40.